Document ID: /roh_data/filtered/fineweb-2-filterrobots_roh.jsonl.gz/44417

Ils 22 da fanadur 2021 ha Jacques Guidon festivà ses 90avel anniversari. Nus gratulain e repetin per quest’occasiun in purtret realisà avant 10 onns.
Jacques Guidon sez s’aveva titulà sco «persona non grata». Betg per nagut! Jacques Guidon s’ha engaschà durant decennis per l’ambient, per la cultura e lingua rumantscha, pia er cunter la destrucziun da sia patria, l’Engiadina. Ses engaschament è per consequenza il cumbat cunter la pussanza dals raps, finalmain cunter ils pussants sco tals. El è in spiert critic che na plascha betg a tuts. Ma Jacques Guidon ha er sia vart agreabla, quella da l’artist sensibel, dal gentilum. Il film dad Arnold Rauch mussa cunzunt quella vart da l’artist anc adina fitg activ: In um grond ed in grond um!